La Bibia piemontèisa/Testament Vej/Salm/Salm 110


Ij Salm

110. Ël Signor a dis a mè Signor: Stà astà-sì a mia drita 

 An cost salm regal, ël salmista a nunsia col ch’a l’é l’oràcol ëd Nosgnor anvers dël rè davìdich. La prima part ëd l’oràcol as treuva ant ël versèt 1, la sconda ant ël versèt 4. 

Un salm ëd David. Ël Signor a dis a mè Signor: “Stà astà-sì a mia drita e mi i farai che ij tò nemis a ven-o a esse lë scagn dij tò pé!”. Ël Signor a spantierà tò domini potent da Gerusalem e ti ’t domineras ij tò nemis. Tò pòpol at vnirà dré volonté cand ch’it andras an bataja. Ti ’s ses vestì dlë splendrior ëd la santità. Toa fòrsa a sarà arnovà minca di coma la rosà dla matin. Sota giurament Nosgnor a l’ha fàit costa promëssa e a l’artraterà pa: “Ti’t saras sacerdòt për sèmper ëscond l’esempi ‘d Melchìsedech”. Nosgnor a stà a toa drita për guernete. L’ora che soa fùria a sarà dëscadnà, chiel a patlerà tanti rè. Chiel a darà esecussion a sò giudissi ‘d condan-a contra dle nassion. Chiel a ‘mpinirà le combe 'd mòrt; a sfracasrà tante teste ant ij camp ëd bataja. As pasierà la sèj dai torent për la via.  Chiel a sarà vitorios.

Nòte 

Bibia
Testament Vej
Salm